**Квалификационна характеристика**

 **Специалност:** Физическо възпитание и спорт

**Магистърска програма:** Иновации в училищното физическо възпитание

| **Форма на обучение:** задочна**Продължителност на обучението:** 2 семестъра |
| --- |
|  |
| **Професионална квалификация:** Учител по физическо възпитание и спорт (I-XII клас) |

1. ***Насоченост, образователни цели***

Желаещите да кандидатстват в магистърската програма трябва да имат придобита професионална квалификация "учител по физическо възпитание и спорт".

Програмата има за цел да подготви висококвалифицирани педагогически кадри за реализиране на учебно-възпитателния процес по физическо възпитание и спорт във всички степени и етапи от основното и средното образование на Република България.

Чрез включените в нея учебни дисциплини се осигурява необходимата педагогическа и теоретико-методическа подготовка.

***2. Обучение (знания и умения, необходими за успешна професионална дейност; общотеоретична и специална подготовка и др.)***

Обучението на студентите от магистърската програма „Иновации в училищното физическо възпитание" се осъществява в съответствие с националните и европейски образователни стандарти. Магистърът по „Иновации в училищното физическо възпитание" получава подготовка за реализация на педагогически дейности в областта на физическото възпитание и спорта в образователната система и всички регламентирани структури, включващи такива дейности.

Образователните цели се реализират в няколко аспекта:

* Придобиване на общонаучна и специализирана подготовка за успешно практикуване на избраната професия;
* Придобиване на тясна професионална и широка социална компетентност;
* Знания по технологията за организиране и провеждане на научно-методични форуми, нормативни разработки във връзка с организацията на учебния процес в основното и средното училище;
* Специализирана теоретико-методическа подготовка, осигуряваща познаването на урока по ФВС в дълбочина, като разкрива задължителните, избираемите и допълнителните области на учебно съдържание по учебния предмет и методиката за овладяването им;
* Прилагане в педагогическия процес на творчески, интерактивни и иновативни подходи.

Академичната подготовка включва придобиването на теоретични и методически умения в областта на педагогическите, психологическите и други базисни за специалността дисциплини, както и такива, пряко свързани с физическото възпитание и спорта: да обучават учениците, да планират работата си, да организират и провеждат различни форми на физическо възпитание и спорт. Формират се необходими компетенции за ефективно провеждане на часове по спортни дейности в образователната система на средното образование – трети час по ФВС и извънкласни дейности.

***3. Професионални компетенции***

В процеса на обучението магистърът формира компетенции за:

 • Познаване на основните аспекти на учебно-тренировъчната, състезателната и извънкласната спортна дейност на учениците. Планиране в рамките на учебния процес, в който образователните цели придобиват практическа насоченост.

 • Използване на междупредметни връзки, интердисциплинарни и творчески подходи в обучението по ФВС, както и подбиране на разнообразни дейности за прилагане на знанията в практиката.

 • Събиране, анализиране и интерпретиране на дигитална информация и данни за приложението на знанията и уменията на учениците с цел подобрение на качеството на обучението по ФВС. Използване на получената информация за разпознаване на талантливи ученици със спортни заложби.

 • Управление на учебния процес чрез използване на позитивна комуникация и подпомагане на учениците за постигане и поддържане на здравословен начин на живот и оптимална спортна форма.

 • Изграждане устойчиви морално-волеви качества и умения за реална самооценка у учениците на база придобитите от тях знания и умения.

***4. Професионална реализация***

**Магистърът по „Иновации в училищното физическо възпитание" може да се реализира като:** Учител по физическо възпитание и спорт; Учител, спортна подготовка; Ръководител, спортна организация; Служител, спортна организация. Специалисти в различни образователни институции, експерти в МОН и ММС; специалисти или експерти в направления, свързани със спецификата на преподаване на физическо възпитание и спорт в образователната система, в центрове за подкрепа на личностното развитие или неправителствени организации, медии и др.